Document ID: 32005D0154

32005D0154
L 051/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 февруари 2005 година
за изменение на Решение 2003/760/ЕО за определяне на специални условия, регулиращи вноса на рибни продукти от Френска Полинезия по отношение на посочването на компетентния орган и образеца на здравен сертификат
(нотифицирано под номер С(2005) 356)
(текст от значение за ЕИП)
(2005/154/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че:
(1)
В Решение 2003/760 на Комисията (2)„the Département de la Qualité Alimentaire et de l'Action Vétérinaire (DQAAV) du Service du Développement Rural du Ministère de l'Agriculture et de l'Élevage“ е компетентният орган на Френска Полинезия, който е посочен да проверява и удостоверява съответствието на рибните продукти с изискванията на Директива 91/493/ЕИО.
(2)
Вследствие преструктурирането на полинезийската администрация компетентният орган се промени на „Département de la qualité alimentaire et de l'action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l'aquaculture, de l'agriculture, de l'élevage, des eaux et forêts et de la recherche“.
(3)
Този нов орган е в състояние да проверява ефективно прилагането на законодателството в сила.
(4)
DQAAV официално е гарантирал, че стандартите в областта на ветеринарно-медицинския контрол и проверката на рибните продукти и продуктите от аквакултури, определени в Директива 91/493/ЕИО, ще се спазват и ще се прилагат хигиенни условия, еквивалентни на условията, определени от цитираната директива.
(5)
Решение 2003/760/ЕО следва съответно да бъде изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2003/760/ЕО се изменя, както следва:
1.
Член 1 се заменя със следното:
„Член 1
„Département de la qualité alimentaire et de l'action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l'aquaculture, de l'agriculture, de l'élevage, des eaux et forêts et de la recherche“ е компетентният орган на Френска Полинезия, на който е възложена проверката и удостоверяването на съответствието на рибните продукти с изискванията на Директива 91/493/ЕИО.“
2.
Приложение I се заменя с текста на приложението към настоящото решение.
Член 2
Настоящото решение се прилага от 10 април 2005 г.
Член 3
Адресати на настоящото решение са държавите-членки.
Съставено в Брюксел на 18 февруари 2005 година.

Labels: 10
0
3
6
18